1. ΝΟΜΟΣ 4005 της 26/28 Φεβρ. 1929 (ΦΕΚ Α' 78) Περί τροφοδοσίας των πληρωμάτων των εμπορικών πλοίων. Άρθρ.1.-1.Το πλήρωμα του πλοίου δικαιούται εις τροφήν καθ' όλον το διάστημα της εν τω πλοίω υπηρεσίας αυτού και εις την εν αυτώ κατά το άρθρ. 362 Ε.Ν. παραμονής. 2.Η τροφοδοσία βαρύνει τον πλοιοκτήτην, διενεργείται δε υπό την επιμέλειαν και ευθύνην του πλοιάρχου. Άρθρ.10.-Δια τη εφαρμογήν του παρόντος Νόμου ως πλήρωμα του πλοίου θεωρούνται πάντες οι εν τω Ναυτολογίω εγγεγραμμένοι και επιβαίνοντες του πλοίου. Άρθρ.2.-Τα χορηγούμενα εις το πλήρωμα τρόφιμα δέον να είνε υγιεινά, καλής ποιότητος και επαρκή. Άρθρ.3.-1.Επί πλοίων χωρητικότητος ολικής ανωτέρας των 250 κόρων ή σύνθεσις του ημερησίου εδεσματολογίου εις είδος τροφίμων και ποσόν ορίζεται κατά κατηγορίας πλοίων και προσωπικού δι’ αποφάσεως του Υπουργού των Ναυτικών (Διεύθυνσις Εμπορ. Ναυτικού) εκδιδομένης μετά σύμφωνον γνώμην του Συμβουλίου του Εμπορικού Ναυτικού. 2.Δι' αποφάσεως του Υπουργού ομοίως εκδιδομένης ορίζονται αι περιπτώσεις καθ' ας επιτρέπεται εξαιρετικώς η εις χρηματικόν αντίτιμον καταβολή της τροφοδοσίας και το ποσόν αυτού. Άρθρ.4.-Επί παντός πλοίου όπου η τροφοδοσία χορηγείται εις είδος πρέπει να υπάρχη μάγειρος κατάλληλος δια την παρασκευήν των εδεσμάτων. Άρθρ.5.-1.Απαγορεύεται εις τον πλοιοκτήτην ν' αναθέτη κατ' αποκοπήν εις τον πλοίαρχον ή εις οιονδήποτε άλλον αξιωματικόν του πλοίου την τροφοδοσίαν του πληρώματος. 2.Πλοίαρχος ή άλλος αξιωματικός του πλοίου αναλαμβάνων κατ' αποκοπήν την τροφοδοσίαν του πληρώματος θεωρείται ένοχος βαρέος πειθαρχικού παραπτώματος και τιμωρείται κατά τας διατάξεις του άρθρ. 7, εν υποτροπή δε ως ένοχος ναυτικού αδικήματος και τιμωρείται δια φυλακίσεως μέχρι έξ μηνών. Άρθρ.6.-Αι λιμενικαί και προξενικαί αρχαί δικαιούνται να προβαίνωσιν εις τον έλεγχον της τηρήσεως του κεκανονισμένου εδεσματολογίου και εις επιθεώρησιν της ποιότητος και της ποσότητος των εν τω πλοίω τροφίμων των προωρισμένων δια την τροφοδοσίαν του πληρώματος, να διατάσσωσι δε την αντικατάστασιν των ακαταλλήλων προς βρώσιν τοιούτων, ως και την συμπλήρωσιν των ελλιπών. Περί του αποτελέσματος της επιθεωρήσεως ταύτης ποιούνται ειδικήν μνείαν εν τω ημερολογίω του πλοίου και αναφέρουσιν εις την Διεύθυνσιν Εμπ. Ναυτικού. Άρθρ.7.-Εάν εκ δόλου ή εξ αμελείας του πλοιάρχου δεν παρέχωνται εις το πλήρωμα του πλοίου τα κατά τα διατάξεις του παρόντος καθοριζόμενα τρόφιμα εις είδος και ποσόν ή παρέχονται τοιαύτα ακατάλληλα προς βρώσιν, ο πλοίαρχος καθίσταται ένοχος βαρέος πειθαρχικού παραπτώματος και τιμωρείται δια προστίμου μέχρι δραχμών δύο χιλιάδων επιβαλλομένου κατά τας διατάξεις του 2ου Κεφ. Βιβλ. Δ' του Ποινικού και Πειθαρχικού κώδικος Ε.Ν., ανεξαρτήτως της εφαρμογής των άρθρ. 22 και 23 του Ποιν. και Πειθ. Κώδικος. Εάν ο πλοίαρχος αποδείξη ότι η ευθύνη της ελαττώσεως των κεκανονισμένων τροφίμων ή της ακαταλληλότητος προς βρώσιν την παρεχομένων βαρύνει έτερον πρόσωπον, η ποινή του προστίμου επιβάλλεται εις τούτο. Άρθρ.8.-Εάν τρία ή πλείονα των μελών του πληρώματος καταγγείλωσι προς την Λιμενικήν ή Προξενικήν αρχή ότι τα χορηγούμενα εις το πλήρωμα τρόφιμα είναι ακατάλληλα προς βρώσιν ή ελλιπή εις ποσότητα, η ειρημένη αρχή οφείλει να προβή εις εξέτασιν των καταγγελομένων. Προ της παρουσιάσεως εις την Προξενικήν ή λιμενικήν αρχήν οφείλουν οι παραπονούμενοι να υποβάλουν τα παράπονά των εις τον Πλοίαρχον όστις οφείλει να καταχωρήση εις το ημερολόγιον αυτού το διατυπωθέν παράπονον. Εάν εκ της εξετάσεως ταύτης βεβαιωθή ότι η καταγγελία ήτο ψευδής εκ δόλου ή βαρείας αμελείας γενομένη, έκαστος των καταγγελόντων θεωρείται ως ένοχος βαρέος πειθαρχικού παραπτώματος και τιμωρείται δια προστίμου    μέχρι    δραχμών    πεντακοσίων   κατά   τας  (Μετά την σελ. 492,704) Σελ. 492,801 Τεύχος 415-Σελ. 75 Τροφοδοσία Πληρωμάτων Πλοίων 19.Ε.θ.1 διατάξεις του 2ου Κεφαλ. Βιβλ. Δ' Ποιν. και Πειθ. Κώδ. Ε.Ν. Άρθρ.9.-Οι πίνακες του εδεσματολογίου αναρτώνται επιμελεία του πλοιάρχου εις τα διαμερίσματα πληρώματος, προς γνώσιν αυτού. Η λιμενική ή Προξενική αρχή του λιμένος του απόπλου του πλοίου ελέγχει την τήρησιν της παρούσης διατάξεως.